kardosdrur/scandi-wiki huggingface dataset:
Regeringen H.C. Hansen I

Regeringen H.C. Hansen I var Danmarks regering 1. februar 1955 – 28. maj 1957.
Ændringer: 30. august 1955, 25. maj 1956

Den bestod af følgende ministre fra Socialdemokratiet:

 Statsminister og udenrigsminister: H.C. Hansen
 Finansminister: Viggo Kampmann
 Indenrigs- og boligminister, fra 30. august 1955 boligminister og minister for Grønland: Johannes Kjærbøl
 Indenrigsminister: Carl Petersen fra 30. august 1955
 Socialminister: Johan Strøm
 Fiskeriminister: Christian Christiansen 
 Forsvarsminister: Rasmus Hansen til 25. maj 1956, derefter Poul Hansen
 Landbrugsminister: Jens Smørum
 Økonomi- og arbejdsminister: J.O. Krag
 Undervisningsminister: Julius Bomholt
 Kirkeminister: Bodil Koch
 Minister for handel, industri og søfart: Lis Groes
 Justitsminister: Hans Hækkerup
 Minister for offentlige arbejder: Carl Petersen til 30. august 1955, derefter Kai Lindberg
 Minister uden portefølje: Ernst Christiansen fra 30. august 1955

Hansen, H.C., 1, Regeringen
Regeringen Hans Hedtoft II

Regeringen Hans Hedtoft II var Danmarks regering 16. september 1950 – 30. oktober 1950.

Den bestod af følgende ministre fra Socialdemokratiet:

 Statsminister: Hans Hedtoft 
 Udenrigsminister: Gustav Rasmussen
 Finansminister: Viggo Kampmann
 Arbejds- og boligminister: Johannes Kjærbøl
 Minister for offentlige arbejder: Frede Nielsen
 Socialminister: Johan Strøm
 Fiskeriminister: Christian Christiansen 
 Forsvarsminister: Rasmus Hansen
 Landbrugsminister: Carl Petersen
 Minister uden portefølje: Vilhelm Buhl
 Undervisningsminister: Julius Bomholt
 Kirkeminister: Bodil Koch
 Minister for handel, industri og søfart: H.C. Hansen
 Justitsminister: K.K. Steincke
 Inderigsminister: Jens Smørum

Referencer 

Hedtoft, Hans, 2, Regeringen
Regeringen Erik Eriksen

Regeringen Erik Eriksen var Danmarks regering 30. oktober 1950 – 30. september 1953.
Ændringer: 13. september 1951, 24. april 1952, 30. april 1952

Grundloven af 1953 blev som sine forgængere i 1849 og 1915 underskrevet af det samlede statsråd den 5. juni. Statsrådet bestod af kong Frederik 9., Arveprins Knud og de følgende ministre i Regeringen Erik Eriksen.

Den bestod af følgende ministre fra Venstre og Det Konservative Folkeparti:

 Statsminister: Erik Eriksen (V)
 Udenrigsminister: Ole Bjørn Kraft (KF)
 Finansminister: Thorkil Kristensen (V)
 Indenrigs- og boligminister: Aksel Møller (KF)
 Justitsminister: Helga Pedersen (V)
 Undervisningsminister: Flemming Hvidberg (KF)
 Kirkeminister: Jens Sønderup (V) til 13. september 1951, derefter Carl Hermansen (V)
 Forsvarsminister: Harald Petersen (V)
 Minister for offentlige arbejder: Victor Larsen (KF) til 24. april 1952, derefter fra 30. april 1952 Jørgen Jørgensen (Ullerup) (KF) 
 Landbrugsminister: Henrik A.R. Hauch (V) til 13. september 1951, derefter Jens Sønderup (V) 
 Fiskeriminister: Knud Rée (V)
 Minister for handel, industri og søfart: Ove Weikop (KF) til 13. september 1951, derefter Aage L. Rytter (KF)
 Arbejds- og socialminister: Poul Sørensen (KF)

Eriksen, Erik, Regeringen
Regeringen Hans Hedtoft I

Regeringen Hans Hedtoft I var Danmarks regering 13. november 1947 – 16. september 1950.
Ændringer: 23. november 1947, 23. november 1949, 11. februar 1950, 22. februar 1950, 25. februar 1950, 4. marts 1950

Den bestod af følgende ministre fra Socialdemokratiet:

 Statsminister: Hans Hedtoft
 Udenrigsminister: Gustav Rasmussen (up)
 Finansminister: H.C. Hansen til 16. september 1950, derefter Viggo Kampmann
 Indenrigsminister: Alsing E. Andersen til 23. november 1947, derefter Jens Smørum
 Minister for byggeri og sundhedsvæsen: Johannes Kjærbøl til 23. november 1949
 Minister for byggeri og boligvæsen: Johannes Kjærbøl fra 23. november 1947 til 23. november 1949
 Justitsminister: N. Busch-Jensen til 25. februar 1950, derefter ad interim: V. Buhl til 4. marts 1950, derefter K.K. Steincke
 Undervisningsminister: Hartvig Frisch til 11. februar 1950, derefter Julius Bomholt fra 22. februar 1950
 Kirkeminister: Frede Nielsen til 16. september 1950, derefter Bodil Koch
 Forsvarsminister: Rasmus Hansen
 Minister for offentlige arbejder: Carl Petersen til 16. september 1950, derefter Frede Nielsen 
 Landbrugsminister: Kr.M. Bording til 16. september 1950, derefter Carl Petersen 
 Fiskeriminister: Christian Christiansen 
 Minister for handel, industri og søfart: J.O. Krag til 16. september 1950, derefter H.C. Hansen
 Socialminister: Johan Strøm
 Arbejdsminister: Marius Sørensen til 23. november 1949.
 Arbejds- og boligminister: Johannes Kjærbøl fra 23. november 1949
 Minister uden portefølje: V. Buhl, Fanny Jensen til 16. september 1950

Hedtoft, Hans, 1, Regeringen
Regeringen Knud Kristensen

Regeringen Knud Kristensen var Danmarks regering 7. november 1945 – 13. november 1947. Der skete regeringsændringer 12. november 1945, 24. april 1947, 18. juni 1947, 30. juni 1947 og 6. september 1947

Regeringen bestod af følgende ministre fra Venstre:

 Statsminister: Knud Kristensen
 Udenrigsminister: Gustav Rasmussen (udenfor parti)
 Finansminister: Thorkil Kristensen
 Indenrigsminister: Einar Kjær til 18. juni 1947, derefter Niels Arnth-Jensen fra 30. juni 1947
 Justitsminister: A.L.H. Elmquist
 Undervisningsminister: Mads R. Hartling
 Kirkeminister: ad interim Mads R. Hartling til 12. november 1945, derefter Carl M. Hermansen
 Forsvarsminister: Harald Petersen
 Minister for offentlige arbejder: Niels Elgaard 
 Minister for landbrug og fiskeri: Erik Eriksen
 Minister for handel, industri og søfart: J. Villemoes til 6. september 1947, derefter varetoges de under handelsministeriet hørende forretninger af forsyningsministeren
 Forsyningsminister: Axel Kristensen fra 24. april 1947
 Arbejds- og socialminister: Søren P. Larsen til 24. april 1947, derefter Jens Sønderup.
 Minister for særlige anliggender: Per Federspiel

Kristensen, Knud, Regeringen
Regeringen Vilhelm Buhl II

Regeringen Vilhelm Buhl II (kaldet Befrielsesregeringen) var Danmarks regering 5. maj – 7. november 1945. Ændringer: 7. maj 1945, 12. maj 1945. Regeringen var en samlingsregering.

Regeringen bestod af 18 ministre. De ni var fra de "fire gamle partier" (Socialdemokratiet, Det Radikale Venstre, Venstre og Det Konservative Folkeparti). Frihedsrådet var også repræsenteret med ni ministre, der fordelte sig med to fra Ringen, to fra De Frie Danske (i England og USA), to fra Danmarks Kommunistiske Parti, to fra Dansk Samling og en fra Frit Danmark. Christmas Møller (primært Frie Danske) og Mogens Fog (primært Frit Danmark) sad på "dobbeltmandater" fra Frihedsrådet. Bortset fra Kauffmann var Frihedsrådets repræsentanter også medlemmer af politiske partier.

 Statsminister: V. Buhl (S)
 Udenrigsminister: ad interim V. Buhl til 7. maj 1945, derefter John Christmas Møller (Frie Danske) ((Frit Danmark)) ((KF))
 Finansminister: H.C. Hansen (S)
 Indenrigsminister: Knud Kristensen (V)
 Justitsminister: N. Busch-Jensen (Ringen) ((S))
 Undervisningsminister: A.M. Hansen (RV)
 Kirkeminister: Arne Sørensen (DS)
 Forsvarsminister: Ole Bjørn Kraft (KF)
 Minister for offentlige arbejder: Carl Petersen (S)
 Trafikminister: Alfred Jensen (DKP)
 Minister for landbrug og fiskeri: Erik Eriksen (V)
 Minister for handel, industri og søfart: Vilhelm Fibiger (KF)
 Arbejds- og socialminister: Hans C. Hedtoft-Hansen (S)
 Minister for særlige anliggender: Mogens Fog (Frit Danmark) ((Ringen)) ((DKP))
 Ministre uden portefølje: Aksel Larsen (DKP), Kr. Juul Christensen (DS), Frode Jakobsen (Ringen) ((S)) og Henrik L.H. Kauffmann (fra 12. maj 1945) (Frie Danske) ((udenfor parti)) 

Buhl, Vilhelm, 2, Regeringen
CamelCase

CamelCase er en måde at sammensætte ord uden bindestreg eller mellemrum, men med indledende versal i hvert indgående ord (men ikke nødvendigvis i det første ord). Navnet kommer sandsynligvis fra at versalerne midt i ordet ser ud som pukler på en kamel.

camelCaseMedLilleBegyndelsesbogstav

Hvis det første bogstav skrives med stort, taler man undertiden om PascalCase:

PascalCaseMedStortBegyndelsesbogstav

På engelsk ses CamelCase sporadisk i historien, såsom i navne med skotsk oprindelse (McCartney) eller amerikanske sammenskrivninger af europæiske navne med forled som oprindelig er særskrevet (de Jong ⇒ deJong eller DeJong). I produkt- og firmanavne fremkom skrivemåden fra midten af 1900-tallet, såsom filmformatet CinemaScope.

I 1970'erne og 80'erne blev CamelCase almindeligt ved programmering, idet de færreste programmeringssprog tillader brug af mellemrum og bindestreg i funktions- og variabelnavne. Derfra har skrivemåden spredt sig til computerrelaterede ord og fænomener. Undertiden har en skrivemåde med CamelCase bredt sig, trods at fænomenet ikke officielt skrives således, eksempelvis UseNet (Usenet) og MicroSoft (Microsoft).

I Wiki-sammenhæng spiller CamelCase en særlig rolle, da det i Ward's Wiki (og mange andre) er således, at to eller flere ord sat sammen med CamelCase bliver til et link.

Eksempler på CamelCase 
 iMac
 iTunes

Eksempler på PascalCase 
 WordPerfect – program
 LibreOffice – program
 UseModWiki – program
 MediaWiki – program

 CajsaStina Åkerström – sangerinde
 StarOffice – program

Kilde 

 Microsoft - MSDN - Capitalization Styles 

Kildekode
Typografi
Hermann Hesse

Hermann Hesse (født 2. juli 1877 i Calw, død 9. august 1962 i Montagnola, Schweiz) var tysk-schweizisk digter, forfatter og fritidsmaler.
Hans kendeste værker er Steppeulven (Der Steppenwolf), Siddharta og Glasperlespillet, som handler om individets søgen efter spiritualitet uden for samfundet.

I 1946 fik Hesse Nobelprisen i Litteratur og i 1955 Pour le Mérite.

Livsforløb

Barndom og ungdom (1877-1895)

Fødehjem 
Hermann Hesse blev født den 2. juli 1877 i Calw (Württemberg) i den nordlige del af Schwarzwald. Han kom fra en kristen missionærfamilie og voksede op i et beskyttet og intellektuelt hjem. Begge forældre tjente i forbindelse med Baselermissionen i Indien, hvor Hesses mor Marie Gundert (1842-1902) også var født. Hans far Johannes Hesse (1847-1916), der var søn af en tysk-baltisk læge, stammede fra Weißenstein/Paide i Estland. I Calw arbejdede Johannes Hesse fra 1873 som medarbejder på „Calwer Verlagsverein“, hvis direktør var hans svigerfar, Hermann Gundert (1814-1892), som han fra 1893 til 1905 efterfulgte som direktør og forlagsleder. 

Hermann Hesse havde fem søskende, hvoraf to døde meget tidligt. Hesse var et meget fantasifuldt barn med stor følelsesrigdom og et udtryksfuldt temperament. Hans talent blev tidligt synligt. Han savnede ikke ideer til digte, han tegnede vidunderligt, og det virkede, som om hans forældre næsten var for svage til ham. Således skrev hans mor den 2. august 1881 i et brev til hans far Johannes Hesse: „...drengen har et liv, en styrke som en kæmpe, en mægtig viljekraft og faktisk også en slags helt utrolig forstand for sine fire år. Hvor skal det ende? Denne indre kamp mod hans tyranånd slider hårdt på mig, hans lidenskabelige Sturm und Drang... Gud må sætte denne stolte ånd i arbejde, for i så fald vil der komme noget ædelt og prægtigt ud af ham, men jeg gyser ved tanken om, hvad der ved en dårlig eller slap opdragelse ville kunne komme ud af dette unge, lidenskabelige menneske.“.

Hesse er en af de få nobelprismodtagere, hvor der har været temmelig skarpt optrukket uenighed om forfatterskabets kvalitet.
 På den ene side er hans produktion blevet kritiseret for at være letvægtig og epigonagtig.
 På den anden side anser mange ham for at være en af det 20. århundredes helt store romanforfattere og Glasperlespillet som et af århundredets hovedværker.

Bibliografi 
 Peter Camenzind
 Demian
 Knulp
 Sol og måne
 Under hjulet
 Steppeulven  (1927)
 Siddhartha
 Glasperlespillet
 Rejsen til Morgenlandet
Frans af Assisi 1904&1919, dansk udgave med efterod af Fritz Wagner 2015

Eksterne henvisninger 

Tysksprogede forfattere
Romanforfattere fra Tyskland
Romanforfattere fra Schweiz
Digtere fra Tyskland
Digtere fra Schweiz
Nobelprismodtagere i litteratur
Nobelprismodtagere fra Tyskland
Nobelprismodtagere fra Schweiz
Tyskere i 1800-tallet
Tyskere i 1900-tallet
NCsoft

NCsoft er et sydkoreansk online computerspilproducent grundlagt i marts, 1997 af Tak Jim Kim.

Det er verdens største af sin art og har især grundlagt sin succes på spilserien Lineage.

Etableret i 1997
Computerspilsvirksomheder fra Sydkorea
Virksomheder i Seoul
Bentonville

Bentonville er en by og administrativt centrum for det amerikanske county Benton County i det nordvestlige hjørne af staten Arkansas. I 2013 havde byen en anslået befolkning på of 40.167 indbyggere. I byen findes Wal-Marts hovedkvarter.

De første nybyggere slog sig ned i området omkring 1837. Området fik status af by i 1873.

Eksterne links 

Byer i Arkansas
Walmart

Wal-Mart Stores, Inc. () er siden 2008 markedsført som Walmart og før som Wal*Mart  er en amerikansk mulitinational detailhandelsvirksomhed. Virksomheden er verdens største private virksomhed målt på omsætning og antal medarbejdere som i 2019 udgjorde 514,405 mia. USD og 2,2 mio. medarbejdere .  Walmart kontrolleres af Walton familien som ejer 48,2 % af Walmart.

Virksomheden er grundlagt af Sam Walton i 1962. Den blev omdannet til et aktieselskab 31. oktober 1969 og blev børsnoteret på New York Stock Exchange i 1972. Hovedsædet er i Bentonville, Arkansas. Walmart er også den største dagligvarekæde i USA og i 2009 udgjorde dagligvaresalget 51 % af omsætningen i USA. Walmart ejer og driver også Sam's Club, en varehusklub i Nordamerika.

Walmart har 11.695 varehuse i 28 lande, under 63 forskellige navne. Walmart-navnet benyttes i USA, i Mexico benyttes Walmex, i Storbritannien benyttes Asda, i Japan Seiyu og i Indien Best Price. Der drives datterselskaber i Argentina, Brasilien og Canada. Walmart har succes i Storbritannien, Sydamerika og Kina, men man har trukket sig fra markederne i Tyskland og Sydkorea.

Historie 
Den første Wal-Mart blev åbnet i 1962 i Rogers, Arkansas af firmaets stifter Sam Walton. 
Wal-Mart har været stærkest repræsenteret i USA, men har ekspanderet til Sydamerika og Asien (især Kina). I Europa har Wal-Mart været svagt repræsenteret, men har i en årrække arbejdet på at komme ind på markedet – dette er bl.a. sket via opkøb i Tyskland og Storbritannien. I sommeren 2006 valgte man dog at trække sig helt ud af det tyske marked, og sælge butikkerne til konkurrenten Metro. Kæden har også ekspanderet til Mexico ved opkøb af kæden Bodega Aurrerá.

Kritik 
Wal-mart har ofte været genstand for hård kritik, ikke mindst i USA hvor de beskyldes for at udnytte deres dominerende status, ligesom arbejdsforholdene har været kritiseret. 

Trods kritikken er butikkerne populære blandt kunderne, ikke mindst pga. de lave priser.

Kilder

Eksterne henvisninger 
 Wal-Mart Stores Corporate Site
 Watching the Growth of Walmart Across America
 Lobbying and campaign contributions at OpenSecrets.org

 
Etableret i 1962
Arkansas
Hypermarkedskæder
APEC

APEC (Asia-Pacific Economic Cooperation) er en gruppe af Stillehavslande, der årligt mødes for at forbedre økonomiske og politiske bånd mellem medlemslandene. Det første møde mellem partnerne blev holdt i Canberra, Australien i 1989. 

APECs 21 medlemslande er:

fra 1989:
 Australien
 Brunei
 Canada
 Filippinerne
 Indonesien
 Japan
 Malaysia
 New Zealand
 Singapore
 Sydkorea
 Thailand
 USA

fra 1991:
 Hong Kong
 Kina
 Taiwan

fra 1993:
 Mexico
 Papua New Guinea

fra 1994:
 Chile

fra 1998:
 Peru
 Rusland
 Vietnam

Eksterne henvisninger 

 Asia-Pacific Economic Cooperation: APECs officielle hjemmeside 
 APEC 2007: Officiel APEC-side i forbindelse med mødet 2007 

Internationale organisationer
Etableret i 1989
Sofokles

Sofokles (græsk: Σοφοκλῆς) (født ca. 496 f.Kr., død 406 f.Kr.) var en dramatiker, præst og politiker i det antikke Grækenland.

Den unge Sofokles blev uddannet både åndeligt og legemligt. Han vandt præmier i brydning og i musik, og han skal have været i besiddelse af stor legemlig skønhed. Da athenerne i 480 f.Kr. fejrede sejren over perserne i slaget ved Salamis, blev den da 16-årige Sofokles derfor valgt til at lede en paian – et kor af syngende og dansende nøgne ynglinge.

Sofokles er kendt som den anden af de tre store græske tragediedigtere (den første hed Aischylos, den tredje Euripides). Hans samlede produktion var på 123 skuespil, hvoraf 24 vandt konkurrencerne ved festerne til ære for Dionysos, hvilket er rekord. Kun 7 af skuespillene er bevaret i komplet form, mens fragmenter findes for mellem 60 til 90 andre.

Sofokles' mest kendte skuespil er Kong Ødipus om den græske sagnhelt Ødipus, Elektra og Antigone. Andre værker omfatter Filoktet

Eksterne henvisninger 

Antikke græske digtere
Politikere fra antikkens Grækenland
Tjek fødsels- og dødsår
Antikke græske dramatikere
Elias Canetti

Elias Canetti (25. juli 1905 i Ruse (Bulgarien) , død 14. august 1994 i Zürich) var en tysksproget forfatter. Han modtog Nobelprisen i litteratur i 1981.

Canettis blev født i Bulgarien til en jødisk familie, der stammede fra Spanien, og hans modersmål var ladino. I 1912 flyttede familien til Manchester. Resten af livet flyttede han rundt mellem Østrig, Schweiz, Tyskland og England.
Debutromanen Forblindelsen udkom i 1935.

Canetti Peak på Livingston Island i øgruppen Sydshetlandsøerne ved Antarktis, der i 2005 blev kortlagt af bulgarske videnskabsmænd, er opkaldt efter ham.

Liv og værk 
Hans far var forretningsmanden Jacques Canetti, og moren var Mathilde, født Arditti. Han blev født i Ruse i Bulgarien og var den ældste af tre sønner. Hans forfædre var sefardiske jøder, som blev udvist fra Spanien i 1492. Det oprindelige familienavn var Cañete efter en spansk landsby.

I 1934 blev han gift med Veza (Venetiana) Taubner-Calderon (1897–1963), med hvem han havde et mildest talt dynamisk forhold. Hun optrådte som hans muse og dedikeret litterær assistent. Dog forblev Canetti åben overfor affærer med andre kvinder. Efter Vezas død i 1963 blev han gift med Hera Buschor (1933–1988), og de fik en datteren, Johanna, i 1972.

Selv om han skrev på tysk, boede han i England til 1970'erne. I de fleste af sine sidste 20 år i Zürich.

Han vandt nobelprisen i litteratur i 1981 "for et forfatterskab præget af brede udsyn, en rigdom af ideer og kunstnerisk kraft." Han er berømt for sit selvbiografiske trebindsværk, der beskriver hans liv fra barndommen i Bulgarien til ægteskabet med Veza (Die Gerettete Zunge, Die Fackel im Ohr og Das Augenspiel), for den modernistiske roman Die Blendung og for Masse og Magt, et studie af masseadfærd, og hvordan det manifesterer sig i menneskelig aktivitet lige fra vold i samfundets laveste klasser til religiøs fordybelse.

Han døde i Zürich i 1994.

Bibliografi 

Blandt Elias Canettis bøger, som er udkommet på dansk kan fremhæves:
 Livshistorie bind 1-3 – Forlaget Arena
 Den anden proces – Nansensgade Antikvariat (128 s.), 1986 – 
 Digterens hverv – Nansensgade Antikvariat (117 s.), 1991 – 
 Forblindelsen – Gyldendal (441 s.), 1995 – 
 Masse og magt (Bind 1-2) – Politisk revy (372 s.), 1996 – 
 Optegnelser 1992-1993 – Batzer & Co. Roskilde Bogcafé (124 s.), 2000 – 
 Stemmerne fra Marrakesh – Politisk Revy (110 s.), 2007 – 
 Urets hemmelige hjerte – Brøndum (214 s.), 1991 – 
 Ørenvidnet – Politisk Revy (157 s.), 2006 –

Eksterne henvisninger 
 

Romanforfattere fra Østrig
Tysksprogede forfattere
Nobelprismodtagere i litteratur
Sefardiske jøder
Essayister
Dramatikere fra Østrig
Arnis

Arnis kan henvise til flere artikler:

Arnæs - en sydslesvigsk by, hvis tyske navn er Arnis
Kali (kampkunst) - arnis er en nordfilippinsk variant af denne kampkunst
Visayas

Visayas er øgruppen som deler Filippinerne mellem det nordlige Luzon og det sydlige Mindanao. Den består af adskillige enkelte øer, og havet i øernes midte er Visayanhavet. På øerne bor visayerne.

De største øer er (fra vest mod uret):
Panay
Negros
Cebu
Bohol
Leyte
Samar

Kulturelt set kan også inkluderes følgende øer, hvis indbyggere primært er visayer:
Masbate
Romblon

Historie 
Øgruppens historie før spaniernes ankomst er ukendt. Der findes legender, men deres troværdighed drages i almindelighed i tvivl. 

Første historiske vidnesbyrd om visayerne stammer fra det 12. århundrede, hvor området menes at have hørt under Srivijaya-riget. Det er sandsynligt, at beboerne på øerne har stået på venskabelig fod med forskellige javanesiske og malajiske kongedømmer, idet beboerne på Cebu kunne tale på malajisk med Enrique fra Malacca, da han ankom med Ferdinand Magellan i 1521. Efter denne ekspedition blev spanierne interesseret i øgruppen og sendte opdagelsesrejsende og conquistadorer ud for at udforske og kolonisere området. 

I begyndelsen accepterede visayerne denne kolonisering, og mange lokale beboere konverterede til kristendom og tog Santo Niño som deres beskytter. Situationen vendte sig dog efterhånden, og der opstod oprør mod spanierne. Perioden var urolig i Visayas, idet man også mener, at moroer (et andet filippinsk folkeslag) invaderede en række af øerne i området. 

Under Den filippinske revolution i slutningen af det 19. århundrede var visayerne aktive i filippinsk politik, og adskillige præsidenter stammer fra Visayas.

I 2005 blev den vestligste øgruppe, Palawan, administrativt lagt ind under region VI (Vestvisayas). Der var imidlertid modstand fra Palawan mod dette skifte, og en ny beslutning betød, at Palawans indlemmelse i region VI foreløbig er udskudt.

Administrativ opdeling 
Visayas er adminstrativt opdelt i tre regioner: Vestvisayas (Panay og det vestlige Negros), Centralvisayas (østdelen af Negros, Cebu og Bohol) og Østvisayas (Leyte og Samar).

Øer i Filippinerne
Balisong

En balisong,  bedre kendt som en butterfly-kniv, er en filippinsk kniv.
Den består af et knivblad med 2 håndtag. Balisong er også kunsten at manipulere en eller to balisonger. Teknikkerne dækker åbningsteknikker med kniven, men også slagteknikker med håndtagene. I lukket tilstand kan kniven anvendes som Dulo-dulo.

Kniven kan trækkes på en brøkdel af et sekund og er derfor forbudt i mange lande. I Danmark henregnes den som en springkniv, hvorfor den er forbudt uden mulighed for dispensation.

Mange, især unge, fascineres af actionfilm, hvor butterfly-kniven trækkes i spektakulære scener.

Knivvåben
Kali

Kali henviser til flere artikler

Hinduisme 
 Kali (gudinde) – en indisk gudinde
 Kali (dæmon) – Lord of Kali Yuga og nemesis of Kalki
 Kali Yuga – tidsalder af Kali i Hunduisme

Andre 
 Kali (kampkunst) – en filippinsk kampkunst
 Kolkata (tidligere Calcutta) – hed tidligere Kali Ghat
 Kaliumhydroxid – kaldes kalilud
 Kaliumnitrat – kaldes kalisalpeter
Dumog

Dumog er filippinsk brydning, der kan foregå med eller uden våben. Kastene er generelt lavere end traditionelle judokast. Trænes ofte som en del af arnis, escrima eller kali.

Brydning
Kultur i Filippinerne